Protokol

3F Als Efterlønsklub Generalforsamling d. 17 januar 2024

**Dagsorden:**

1. **Valg af dirigent**
2. **Protokol**
3. **Beretning ved formanden**
4. **Regnskab ved kassereren**
5. **Indkomne forslag**
6. **Valg ifølge lovene**
7. **Best. Medlem Per Lund, modtager ikke genvalg**
8. **Best. Medlem Preben V. Jensen**
9. **Best. Medlem Preben L. Christensen**
10. **Best. Medlem Liselotte Larsen**
11. **1 Best. suppl. Elisabeth Jürgensen**
12. **2 Best. suppl. Vakant**
13. **Revisor Ole Nielsen**
14. **Revisor Hans Aage Kjeldsen**
15. **Revisor suppl. Vakant**
16. **Eventuelt**

Deltagerne startede med kaffe og rundstykker.

Formanden bød velkommen til 34 medlemmer. Herefter blev sangen, Når jeg ser et rødt flag smælde sunget.

Efter sangen rejste forsamlingen sig for at mindes dem der var døde i løbet at det seneste år.

**1. Valg af dirigent:**

Preben V.J. blev valgt, og konstaterede at generalforsamlingen var rettidig indvarslet, herefter læste han dagsordenen op, den blev godkendt.

**2. Protokol:**

Protokollen fra generalforsamlingen 2023 var lagt frem, men ingen ønskede den oplæst. Den blev godkendt.

**3. Beretning ved formanden:**

Året 2023 blev gudskelov ikke som de 2 - 3 foregående år, præget af coronaepedemien, og hvad det alt medførte af restriktioner og aflysninger. Så 2023 lå helt åbent foran os, og vi kunne nu bare gå i gang med vore aktiviteter

Bortset fra vores lottospil første onsdag i januar, indledtes året traditionen tro, med generalforsamlingen den 3. onsdag i januar med et deltagerantal lig med det vi nu sidder her (37 personer) Generalforsamlingen fik et stille og roligt, og godt forløb. Det gode, for os i bestyrelsen var, det faktum, at det mirakuløst lykkedes os, at få suppleret bestyrelsen med de to bestyrelsesmedlemmer, samt en suppleant, som gennem noget tid, havde stået som vakante (ubesatte). allerede fra 2021 og hele 2022. Tak for det.

Så lever jeg lykkeligt med, at de rimelig pessimistiske ord der sidste år var i min beretning, gående på, at der nødvendigvis, skal være en arbejdsdygtig bestyrelse, for at holde en sådan efterlønsklub som vores kørende nu, og ikke mindst på længere sigt, i den grad blev gjort til skamme. Så miraklernes tid var ikke forbi. Heldigvis,

Første foredrag i 23 var i februar med Alex Thomsen fra Augustenborg. En virkelig rørende beretning om Alex`s far, der kom til at tilbringe ca. 10 år i russisk fangelejr sigtet for spionage Her mødte han Alex`s mor. Alex er født i fangelejren, og er hermed et produkt af de to`s møde. Alex medbragte flere ting, som han gennem årene havde samlet, og som i høj grad relaterede til mødets tema. Virkelig interessant. Vi var 32 tilmeldte til foredraget

Med overskriften MØD EN PRÆST, havde vi i april besøg af pastor Johannes Gjesing fra Gram. En af hans titler var Æreshertug i Haderslev Kommune. Det var han stolt af. Han havde mange andre jern i ilden (brandmand, formand for PinseMærken, professionel julemand) og mere.

Han sagde selv, at han havde for mange børn. Han fortalte levende om sin tid fra han var uddannet teolog, hvor han havde virket, og alle de relationer han havde opbygget gennem årene, også efter at han havde forladt sine forskellige embeder. Meget levende, og bestemt ikke kedeligt. Vi var desværre kun 26 personer til at høre på.

Endagsturen i juni måned, som vi de seneste åringer, ikke selv har kunnet finde tilslutning til, og derfor har måttet aflyse, havde vi arrangeret sammen med EGEN SENIORER. Alligevel var vi kun ca. 40 personer.

Turen gik via frokost på Gredstedbro Hotel, videre til Fiskeri og Søfartsmuseet i Esbjerg. En fin tur, men lidt flere deltagere til bussen kunne ønskes. Vi gentager i år samarbejdet med Egen Seniorer om en bustur, og i år går turen til RØMØ og videre til Sild. Flot tilmelding for nuværende

Et af vores tilbagevendende arrangementer, er grilleftermiddagen i september måned. Vi havde engageret Mikael Villadsen med sit hammondorgel og sin sangstemme, og han sørgede for, at vi nok en gang fik rørt stemmebåndene, så der efterfølgende kunne blive plads til pølser og kartoffelsalat, som Eva , på fremragende vis år efter år tilbereder til os. Tak for det Eva, og du er hermed engageret til grilleftermiddagen den 18. september 2024. Jeg håber inderligt, at du siger ja.

Vores oktober arrangement, var planlagt med Benny Engelbrecht. Han skulle fortælle anekdoter fra Folketinget, og synge og spille lidt for os. Men sådan blev det ikke. Benny er jo en ret fremtrædende politiker for Socialdemokratiet på Borgen, og kunne ikke undværes, denne dag.

Gode råd var nu dyre, men det lykkedes os at få en af vore mangeårige byrådspolitikere til at erstatte Benny, med meget kort varsel. Alle kender ham. Det drejer sig om Preben Storm. Al mulig ros til Preben for et interessant oplæg, og besvarelse, af alle vore spørgsmål, og kommentarer. Godt gjort Preben, og tak for det. I sagens natur blev det hele lidt mere lokalt, men det blev eftermiddagen ikke ringere af.

Klubbens julefrokost forløb planmæssigt, og det er en kendsgerning, at selve det at splitte de lange borde, som de står nu, op så man sidder ved 10-mands borde, er det helt rigtige. Meget bedre snak med hinanden, og krydret med en lille gevesen, så er den hjemme. Maden var fra RISA og fortjener al mulig ros. God tilslutning og god stemning.

 Adventsarrangementet var som altid hyggeligt. Vi synger lidt julesange, får lidt musik af MULDVARPENE, og får herefter kaffe med lagkage. I år ikke fra vores trofaste leverandør, som ikke magtede opgaven længere, og derfor selv havde meldt fra. En stor tak til hende, for de mange års lagkageleverancer, skal der lyde herfra. Henny vil du hilse hende fra Efterlønsklubben. Selv julemanden havde fået snuset op, at vi havde hyggekomsammen og lagde vejen forbi. Dagen sluttede med et minilottospil, med sponserede gevinster.

Herefter ønskede vi hinanden god Jul og godt Nytår.

Sidste aktivitet i året er det såkaldte pakkemøde, hvor vores bestyrelsesmøde ender op i, at vi pakker og sender vore medlemmer en lille hilsen (girokort) og et program for det følgende år. I år havde vi på Edith`s opfordring flyttet mødet til Runevænget 29. Og med ønsket om en god Jul, samt et godt og lykkebringende Nytår, sluttede bestyrelsen året 2023.

Min beretning har indtil nu beskæftiget sig med ting, som vi i bestyrelsen synes vi rimeligt er lykkedes med, men for at det hele ikke skal være lutter idyl, vil jeg på vegne af bestyrelsen stille det samme spørgsmål, som jeg stillede på sidste generalforsamling. Spørgsmålet lød:

HVEM SKAL, KAN OG VIL KØRE EFTERLØNSKLUBBEN VIDERE PÅ SIGT?

Jeg håber på en debat, og nogle gode råd om denne problemstilling. Det er en kendsgerning, at nogle skal drive ”VÆRKET”. Ellers er der fare for at klubben ikke kan holdes i gang. Det kører trods alt ikke af sig selv.

Som den opmærksomme person, har observeret, er det sådan, at Per, vores nuværende næstformand, ikke stiller op, og derfor skal vi meget gerne have den Per`s bestyrelsespost besat med en person, som gerne vil yde et stykke arbejde, så VÆRKET (efterlønsklubben), kan holdes igang

En stor tak til huset her, for deres velvillighed og hjælpsomhed.

Til sidst en stor tak til bestyrelsen (og ikke mindst vedhæng). Det er en fornøjelse at have med personer at gøre der er så engagerede som I er.

Det giver mig en tro på, at vores klub, har en fremtid. Men, se alvoren i øjnene, inden der er for sent.

Tak for ordet, og fortsat god generalforsamling. På bestyrelsens vegne--- formanden.

Eva roste beretningen.

Hans Åge fortalte at Egen Seniorer har 35 på venteliste til en dags udflugten, vi har 6 på venteliste, det betyder at vi sammenlagt har over 80 tilmeldte, Margit har undersøgt ved GF Turistfart ang. 2 busser, det er ikke et problem, GF undersøger om vi kan være så mange på et spisested.

Margit svarer Knud inden marts bestyrelsesmødet.

Beretningen enstemmigt godkend.

**4. Regnskab ved kassereren:**

Preben V.J. aflagde regnskab, vi har et lille overskud på ca. 240 kr., det er fint, vi er ikke en spareklub.

Det er lottospillet der giver os overskuddet, så der må gerne komme flere den første onsdag i måneden.

Der blev spurgt om, hvad Hostmaster og One.Com er , der er vores domænenavn(Alsklub60.dk) og firmaet vi har hjemmesiden ved.

Eva spurgte om regnskabet bliver ført i en regnskabsbog eller digitalt. Regnskabet bliver ført i en bog, da Preben V.J. overtog regnskabet efter Paul, kunne de ikke få de to computerprogrammer til at køre sammen, derfor er Preben V.J. fortsat i et regnskabshæfte.

Henny og Eva roste regnskabet.

Egon spurgte om, hvad telefongodtgørelse dækker, det er honorar og kørepenge til bestyrelsen.

Regnskabet blev enstemmigt godkendt.

**5. Indkomne forslag:**

Ingen indkomne forslag

**6.** **Valg ifølge lovene**

1. Best. Medlem Per Lund – foreslået Leif Thomsen, som blev valgt\*
2. Best. Medlem Preben V. Jensen – Genvalgt
3. Best. Medlem Preben L. Christensen. – genvalgt.
4. Best. Medlem Liselotte Larsen – genvalgt.
5. Best. suppl. Lisbeth Jürgensen – genvalgt.
6. Best. suppl. Vakant.
7. Revisor Ole Nielsen – Genvalgt.
8. Revisor Hans Aage Kjeldsen Genvalgt.
9. Revisor suppl. Eva Christensen foreslået og valgt.

\*Leif var ikke til stede, men havde skriftligt tilkendegivet at han ville stille op.

**7 Eventuelt:**

Knud afsluttede med at takke Per og Gitte for det arbejde de har lavet for klubben i de 8 år Per har siddet i bestyrelsen.

Han nævnte at vi mangler efterlønnerne til at stille op til bestyrelsen, i dag er der kun en efterlønner til stede på generalforsamlingen, og hun er medlem af bestyrelsen, det er de 60 – 70 årlige vi skal have med i bestyrelsen, ellers dør klubben i løbet af ikke mange år, det skal helst være sådan. At hvis man ønsker at stoppe, er der andre der er klar til at overtage.

Knud sluttede af med at takke for god ro og orden, vi håber at vi ses til vores arrangementer og lottospil.

18. januar 2024

Referent

Per Lund